Jongmense weet nie vir wie om te stem nie | Maroela Media
Sowat 18% van 2 212 mense wat deur Pondering Panda ondervra is, het gesê hulle het nog nie 'n besluit gemaak vir wie hulle volgende jaar in die algemene verkiesing gaan stem nie. Altesaam 56% het gesê hulle weet vir wie hulle gaan stem en 26% het gesê hulle beplan om nie te stem nie.
Die respondente is almal tussen 18 en 34 jaar oud en het via hul selfone regoor die land aan die opname deelgeneem.
Altesaam 21% van bruin mense het gesê hulle kan nie 'n besluit maak nie. Slegs 18% van swartmense en 17% witmense het dieselfde antwoord gegee.
"Die getalle bewys dat daar 'n belangrike groep kiesers is wat nog nie deur enige politieke party oortuig is nie," het Shirley Wakefield, woordvoerder van Pondering Panda, gesê. "Daar is baie stemme te werf in dié groep besluitelose kiesers."
Goed dan, hierdie boodskapper (Maroelamedia) in diens van die verloopte multikulti Solidariteit, 'n handlanger van FW de Klerk, is met nuus soos bo besig om die perd sout te gee om hom te maak drink (aan die verkiesing deel te neem sonder om die veel meer lewensvatbare opsie van kies reg, bly weg in die keuseveld te bring). Hy wat die lesse van die geskiedenis vergeet moet die geskiednis dan oor leef (en ook weer leer), en 'n kommentator oor die verkiesing in 1999 word aan die woord gestel (As dit die Afrikanerjongmense verveel, hoekom laat julle toe dat hierdie… Lees meer »
Ek het al baie keer die kommentaar gehoor wat jy hierbo opper. Ek sal egter baie graag wil weet hoe jy die 'stem reg, bly weg' ideologie akademies regverdig? in Suid-Afrika het ons tans 'n totaal ander kiesstelsel as die waarna jy terugverwys, en dit impliseer dat niemand (buiten jyself) daarvan weet as jy nie gestem het nie. Daar is nie regtig enige manier waarop die weg-bly-uit-protes-stempersentasie uitgewerk kan word nie, daarom maak mens sodoende ook geen politieke stelling nie.
Koos, hoe edel en mooiklinkend jou betoog ookal mag wees, hou jy ongelukkig nie deeglik rekening met die huidige toedrag van sake in Suid-Afrika nie. Net die volgende opmerking waarmee ek afsluit: Jy leef te veel terug in die verlede met aanhalings van gestorwenes en ander wysgere wat uitsprake gemaak het op grond van omstandighede van hulle tyd – omstandighede wat waarskynlik hier en daar sinoniem was met dié tans in Suid-Afrika maar wat tog ook hemelsbreed verskil het. Om direkte lyne te probleer deurtrek, is misleidend. Langenhoven (ek hoop ek is korrek) het gesê – "Neem uit die verlede… Lees meer »